สวัสดีค่ะ ประจำเดือนไม่มาจะเป็นอะไรไหมคะ ตอนนี้อายุ 15 ไม่เคยมีเพศสัมพันธ์มาก่อน แต่ก็กังวลอยู่ดีค่ะ เพราะรู้สึกว่าหน้าท้องมันใหญ่ขึ้น เป็นคนอ้วนค่ะ นน.ประมาณ 58 อดอาหารเย็นมา 2-3 วันแล้ว ก็ยังเหมือนเดิม อย่างน้อยตอนเช้ามันก็น่าจะฟุบลงน่ะค่ะ แต่ก็ไม่ แล้วก็มีอาการอยากอาเจียน เจ็บหน้าอก เบื่ออาหาร ไม่ค่อยอยากกินเท่าไหร่ ตอนกลางคืนนี้นอนไม่ได้เลย อย่างเมื่อคืนก็ตี 2 กว่าจะหลับได้ เจ็บตรงหลังกับบั้นท้าย ไม่รู้เป็นอะไร ค่อนข้างเครียดมากจริงๆค่ะ เพราะยังเด็กกำลังจะเรียนจบแล้วด้วย และไม่กล้าบอกพ่อกับแม่ แล้วทำยังไงอาการพวกนี้ถึงจะหายหรอคะ คุณช่วยตอบให้ทราบหน่อยจะได้ไหมคะ เครียดมากจริงๆ
สวัสดีค่ะ ประจำเดือนมาไม่สม่ำเสมอหรือหายไปอาจเกิดจาก-มีถุงน้ำหลายใบในรังไข่-การทำงานของรังไข่ผิดปกติ เช่นในช่วงวัยรุ่นที่เริ่มมีประจำเดือน หรือวัยใกล้หมดประจำเดือน-มีพังผืดในมดลูก ถ้าเคยขูดมดลูก-ความเครียด-โรคไทรอยด์-น้ำหนักตัวที่มากหรือน้อยผิดปกติแนะนำจดวันที่มีประจำเดือนไว้อย่างละเอียดไปปรึกษาแพทย์ หรือถ้าในกรณีที่ไม่เคยมีประจำเดือนมาเลย ถ้าอายุ 15 ปีแล้ว น่าจะผิดปกติเช่นกัน อาจมีปัญหาเรื่องการทำงานของรังไข่หรือมดลูกได้ ก็ควรไปพบสูตินรีแพทย์ค่ะ ในระหว่างนี้ไม่ควรซื้อยาปรับฮอร์โมนใดๆมารับประทานเองนะคะ